KRITERIJI  PRAĆENJA I OCJENJIVANJA U 5. RAZREDU

Nastavno područje *Pjevanje*

Ocjenjuje se aktivno sudjelovanje u muziciranju, tj. aktivnost učenika. Potrebno je voditi računa o pojedinačnim sposobnostima učenika. Ocjena ne ovisi o uspjehu u pjevanju i sviranju.

Nastavno područje *Slušanje i upoznavanje glazbe*

Ocjenjuju se obrazovna postignuća u poznavanju sastavnica glazbe (tempo, oznake tempa, dinamika i dinamičke oznake). Provjera i vrednovanje provode se usmenim putem.

Nastavno područje *Izvođenje glazbe i glazbeno pismo*

Učenici o notnom pismu stječu samo temeljne informacije na razini prepoznavanja i imenovanja. Provjera se provodi na uvježbanoj pjesmi koja se pjeva ili svira.

KRITERIJI PRAĆENJA I OCJENJIVANJA U 6. RAZREDU

Nastavno područje *Pjevanje*

U ovom je nastavnom području potrebno voditi računa o pojedinačnim sposobnostima učenika te konačna ocjena ne ovisi o uspjehu u pjevanju i sviranju. Ocjenjuje se aktivno sudjelovanje u muziciranju, aktivnost učenika.

Nastavno područje *Slušanje i upoznavanje glazbe*

Ocjenjuju se obrazovna postignuća u poznavanju sastavnica glazbe (tempo, oznake tempa, dinamika i dinamičke oznake, trzalačka glazbala, glazbala s tipkama, rondo, tema s varijacijama, složena trodijelna pjesma, dur i mol tonalitet, zborovi, pjevački glasovi) i slušno prepoznavanje istih. Provjera i vrednovanje provode se na uvježbanoj pjesmi i obrađenim glazbenim primjerima usmenim putem.

Nastavno područje *Izvođenje glazbe i glazbeno pismo*

Učenici o notnom pismu stječu samo temeljne informacije na razini prepoznavanja i imenovanja. Provjera se provodi na uvježbanoj pjesmi koja se pjeva ili svira.

KRITERIJI PRAĆENJA I OCJENJIVANJA U 7. RAZREDU

Nastavno područje *Pjevanje*

U ovom je nastavnom području potrebno voditi računa o pojedinačnim sposobnostima učenika te konačna ocjena ne ovisi o uspjehu u pjevanju i sviranju. Ocjenjuje se aktivno sudjelovanje u muziciranju, tj. aktivnost učenika. Na obrađenim pjesmama provjerava se prepoznavanje izražajnih sastavnica glazbe i osnovnih elemenata notnog pisma.

Nastavno područje *Slušanje i upoznavanje glazbe*

Ocjenjuju se obrazovna postignuća u poznavanju sastavnica glazbe, drvenih i limenih puhaćih glazbala, udaraljki te instrumentalnih glazbenih vrsta (suita, sonata, gudački kvartet, simfonija, koncert i simfonijska pjesma). Provjera i vrednovanje provode se na obrađenim glazbenim primjerima usmenim putem.

KRITERIJI PRAĆENJA I OCJENJIVANJA U 8. RAZREDU

Nastavno područje *Pjevanje*

U ovom je nastavnom području potrebno voditi računa o pojedinačnim sposobnostima učenika te konačna ocjena ne ovisi o uspjehu u pjevanju i sviranju. Ocjenjuje se aktivno sudjelovanje u muziciranju, tj. aktivnost učenika. Na obrađenim se pjesmama provjerava prepoznavanje izražajnih sastavnica glazbe i temeljnih znakova notnog pisma.

Nastavno područje *Slušanje i upoznavanje glazbe*

Ocjenjuju se obrazovna postignuća u poznavanju glazbenih djela, sastavnica glazbe, vokalno- instrumentalnih i glazbeno- stilskih razdoblja. Provjera i vrednovanje provode se na obrađenim glazbenim primjerima usmenim putem.